CELEX: C2007/056/31
Language: da
Date: 2007-03-10 00:00:00
Title: Sag C-515/06 P: Appel iværksat den 19. december 2006 af European Association of Euro Pharmaceutical Companies (EAEPC) til prøvelse af dom afsagt den 27. september 2006 af Retten i Første Instans (Fjerde Udvidede Afdeling) i sag T-168/01, GlaxoSmithKline Services Unlimited mod Kommissionen for De Europæiske Fællesskaber

10.3.2007   
            
            
               DA
            
            
               Den Europæiske Unions Tidende
            
            
               C 56/18
            
         Appel iværksat den 19. december 2006 af European Association of Euro Pharmaceutical Companies (EAEPC) til prøvelse af dom afsagt den 27. september 2006 af Retten i Første Instans (Fjerde Udvidede Afdeling) i sag T-168/01, GlaxoSmithKline Services Unlimited mod Kommissionen for De Europæiske Fællesskaber
   (Sag C-515/06 P)
   (2007/C 56/31)
   Processprog: engelsk
   Parter
   
      Appellant: European Association of Euro Pharmaceutical Companies (EAEPC) (ved Rechtsanwälte M. Hartmann-Rüppel og W. Rehmann)
   
      De andre parter i appelsagen: Kommissionen for De Europæiske Fællesskaber, Bundesverband der Arzneimittel-Importeure eV, Spain Pharma SA, Asociación de exportadores españoles de productos farmacéuticos (Aseprofar), GlaxoSmithKline Services Unlimited, tidligere Glaxo Wellcome plc
   Appellanten har nedlagt følgende påstande
   
               —
            
            
               Dom afsagt den 27. september 2006 af Retten i Første Instans, sag T-168/01, ophæves, for så vidt som Retten annullerede Kommissionens beslutning 2001/70/E (1) af 8. maj 2001.
            
         
               —
            
            
               Appellanten tilkendes sagsomkostninger i forbindelse med sagens behandling for Retten i Første Instans og Domstolen.
            
         Anbringender og væsentligste argumenter
   Appellanten gør gældende, at der ved den appellerede dom er forekommet følgende tilsidesættelser af fællesskabsretten:
   
               a)
            
            
               Urigtig anvendelse af artikel 81, stk. 3, EF, idet Retten undlod at tage denne bestemmelses rolle og funktion i betragtning, da den lagde til grund, at Kommissionens gennemgang var utilstrækkelig.
            
         
               b)
            
            
               Urigtig anvendelse af artikel 81, stk. 3, EF, idet der er foretaget en urigtig bedømmelse af bevisbyrden.
            
         
               c)
            
            
               Urigtig anvendelse af artikel 81, stk. 3, EF som følge af, at der er foretaget en urigtig fortolkning af eller ikke er blevet taget hensyn til beviser i sagsakterne, der godtgør, at sagsøgeren (GSK) ikke i tilstrækkeligt omfang gjorde anbringender vedrørende betingelserne i artikel 81, stk. 3, EF gældende, ligesom selskabet ikke fremlagde holdbare beviser.
            
         
      (1)  EFT L 302, s. 1.